Oficialusis leidinys L 059 , 08/03/1996 p. 0001 - 0002



Tarybos reglamentas (EB) Nr. 414/96, 1996 m. kovo 4 d. nustatantis tam tikras monitoringo priemones, taikomas žvejybos veiklai Baltijos jūros, Belts ir Sound vandenyse EUROPOS SĄJUNGOS TARYBA, atsižvelgdama į Europos bendrijos steigimo sutartį, ypač jos 43 straipsnį, atsižvelgdama į Komisijos pasiūlymą [1], atsižvelgdama į Europos Parlamento nuomonę [2], atsižvelgdama į Ekonomikos ir socialinių reikalų komiteto nuomonę [3], kadangi 1993 m. spalio 12 d. Tarybos reglamentas (EEB) Nr. 2847/93, nustatantis bendrosios žvejybos politikos kontrolės sistemą [4], nepažeidžiant Bendrijos ir trečiųjų šalių sudarytų žvejybos susitarimų ir tarptautinių konvencijų, kuriose dalyvauja Bendrija, yra taikomas visai žvejybai ir visoms su ja susijusioms veiklos rūšims, vykdomoms valstybių narių suverenitetui ir jurisdikcijai priklausančioje teritorijoje ir jūriniuose vandenyse, taip pat Bendrijos žvejybos laivų, plaukiojančių trečiųjų šalių vandenyse arba atvirojoje jūroje, veiklai; kadangi pagal Tarybos sprendimą 83/414/EEB [5] Bendrija yra pasirašiusi Konvenciją dėl žvejybos ir gyvųjų išteklių išsaugojimo Baltijos jūroje ir Beltuose (toliau – Baltijos konvencija); kadangi Tarptautinė žvejybos Baltijos jūroje komisija (toliau – Baltijos komisija), įkurta Baltijos konvencija, priima taisykles dėl žvejybos veiklos Baltijos jūroje; kadangi 1994 m. rugsėjo 12–16 d. Gdynėje vykusioje dvidešimtojoje sesijoje Baltijos komisija priėmė kelias rekomendacijas, susijusias su Baltijos jūrai taikomomis kontrolės priemonėmis; kadangi pagal Baltijos konvencijos XI straipsnio 1 dalį Bendrija, atsižvelgdama į bet kokius pirmiau minėtame straipsnyje nustatyta tvarka pateiktus prieštaravimus, šias rekomendacijas privalo įtraukti į Bendrijos teisės aktus; kadangi dėl to, atsižvelgiant į Baltijos komisijos suformuluotas rekomendacijas, būtina nustatyti tam tikras monitoringo priemones, papildančias Reglamente (EEB) Nr. 2847/93 nustatytas priemones, PRIĖMĖ ŠĮ REGLAMENTĄ: 1 straipsnis Taikymo sritis 1. Šiame reglamente nustatomos tam tikros monitoringo priemonės, susijusios su Baltijos jūros, Belts ir Sound vandenyse į vakarus nuo linijos, jungiančios Hasenøre Head ir Gniben Point, Korshage ir Spodsbjerg bei Gilbjerg Head ir Kullen, esančių žuvų išteklių laimikiais ir iškrovimu. Šis reglamentas netaikomas bazinių linijų ribose esantiems vandenims. 2. Šis reglamentas taikomas: - Bendrijos žvejybos laivams 1 dalyje apibūdintoje geografinėje zonoje, - visiems žvejybos laivams, su trečiosios šalies vėliava plaukiantiems šios zonos valstybių narių suverenitetui arba jų jurisdikcijai priklausančiuose jūrų vandenyse. 2 straipsnis Menkių žvejybos laivai 1. Valstybės narės kiekvienais metais, ne vėliau kaip likus vienam mėnesiui iki žvejybos pradžios, išsiunčia Komisijai visų su jų vėliava plaukiojančių arba jų uostuose registruotų Bendrijos laivų, kurių pagrindinė ar papildoma veikla yra menkių gaudymas 1 straipsnio 1 dalyje nurodytoje zonoje, sąrašą ir iš karto informuoja apie bet kokius per metus padarytus jo pakeitimus. 2. Sąraše pagal 1994 m. sausio 19 d. Komisijos reglamentą (EB) Nr. 109/94 dėl Bendrijos žvejybos laivų rejestro [6], visų pirma nurodomi identifikavimo laivų numeriai pirmiau pateiktoje straipsnio dalyje nurodytų. 3. Sąrašas ir bet kokie per metus jame padaryti pakeitimai perduodami kompiuteriu ir, geriau, elektroniniu paštu. 4. Komisija kiekvienais metais per 15 dienų nuo valstybių narių pranešimų gavimo, perduoda Baltijos komisijai 1 dalyje nurodytą informaciją. 3 straipsnis 1 straipsnio 1 dalyje nustatytoje zonoje menkes gaudyti leidžiama tik Bendrijos žvejybos laivams, įtrauktiems į 2 straipsnyje nurodytą sąrašą. 4 straipsnis Iškrovimo deklaracijos Valstybių narių kompetentingos institucijos ne rečiau kaip kartą per mėnesį informuoja atitinkamas Baltijos konvenciją pasirašiusias šalis apie kiekvieno su Baltijos konvenciją pasirašiusios šalies vėliava plaukiojančio laivo iškrovimus, suskirstydamos informaciją pagal Žvejybos zoną, Valdymo sritį ir Baltijos komisijos nustatytas rūšis. Šios informacijos kopija perduodama Komisijai. 5 straipsnis Komisija iki kiekvieno mėnesio pabaigos perduoda Baltijos komisijai bendrus duomenis, gautus pagal Reglamento (EEB) Nr. 2487/93 15 straipsnio 1 dalį ir pirmiau pateiktame 4 straipsnyje nurodytus duomenis apie Bendrijos žvejybos laivų praėjusį mėnesį sugautus kiekius ir apie 4 straipsnyje nurodytų žvejybos laivų laimikius, iškrautus Bendrijoje. 6 straipsnis Menkių perkrovimas 1. Laivams draudžiama perkrauti arba priimti iš kito laivo 1 straipsnio 1 dalyje apibūdintoje zonoje sugautas menkes. 2. Tačiau valstybių narių kompetentingos institucijos gali leisti žuvį perkrauti savo uostuose arba vidaus vandenyse. 3. Šiuo tikslu žvejybos laivo kapitonas, norintis perkrauti žuvį, dėl leidimo į perkrovimo vietos kompetentingas institucijas kreipiasi ne vėliau kaip prieš 24 valandas. 7 straipsnis Draudžiami iškrovimai 1. Atsižvelgiant į Baltijos komisijos Komisijai pateiktą pranešimą apie kitai Baltijos konvenciją pasirašiusiai šaliai suteiktos kvotos išnaudojimą, nuo šios šalies nustatytos datos draudžiama iškrauti arba perkrauti bet kokius su susitariančiosios šalies, kuriai ta kvota yra suteikta, vėliava plaukiojančių žvejybos laivų pagal minėtą kvotą sugautus žuvies atsargų arba atsargų grupės kiekius. 2. Komisija tokio pranešimo kopiją iš karto išsiunčia valstybei narei. 8 straipsnis Šis reglamentas įsigalioja septintą dieną po jo paskelbimo Europos Bendrijų oficialiajame leidinyje. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 1996 m. kovo 4 d. Tarybos vardu Pirmininkas P. Baratta [1] OL C 313, 1995 11 24, p. 24. [2] 1996 m. vasario 16 d. pateikta nuomonė (dar nepaskelbta Oficialiajame leidinyje). [3] OL C 39, 1996 2 12, p. 92. [4] OL L 261, 1993 10 20, p. 1. [5] OL L 237, 1983 8 26, p. 4 [6] OL L 19, 1994 1 22, p. 5. --------------------------------------------------